
SEDIS 


COMMENTARIUM OFFICIALE 


ACTA PII PP. X 


MOTU PROPRIO 


DE IUREIURANDO CONCEPTIS VERBIS DANDO AB IIS 
QUI DOCTORES IN SACRA SCRIPTURA SUNT RENUNTIANDI. 


Illibatae custodiendae Religionis Nostrae doctrinae animum inten- 
dentes, plura superioribus annis providenda ac sancienda curavimus 
quorum virtute, Decessoris Nostri fel. rec. exempla secuti, tum debi- 
tum responsis Sacri Consilii de Re Biblica obsequium firmavimus, tum 
proprium huiusmodi colendis studiis, aetate hac nostra quam quae ma- 
xime gravibus, Institutum condidimus. Quoniam vero non id tantum- 
modo Cordi Nobis est alumnos, ad magisterium contendentes, praesidiis 
disciplinae consentaneis ita instruere ut scientiam de Re Biblica per- 
fecte calleant et progressionem finitimarum doctrinarum in Sacros libros 
defendendos apte derivent, sed etiam ut, magisterium assequuti, haustam 
disciplinam fideliter tradant, scientiamque in discipulorum mentibus sine 
ulla devii sensus suspicione inserant, idcireo formulam praeterea iuris- 
iurandi praescribendam putavimus, quam candidati ad lauream, antequam 
Doctoris titulo in Sacra Scriptura donentur, recitare atque emittere 
teneantur. Itaque, tum doctrinae Sacrae, tum Magistrorum alumnorum- 
que, tum denique Ecclesiae ipsius securiori bono prospecturi, motu pro- 
prio atque ex certa scientia et matura deliberatione, deque Aposto- 
licae Nostrae potestatis plenitudine, praesentium vi, perpetuumque in 
modum, decernimus, volumus, praecipimus, ut, qui in Sacra Scriptura 
Doctores sint renuntiandi, iuramenti formulam in hunc, qui sequitur, 
modum emittant: 

« Ego N. N. omni qua par est reverentia me subiicio et sincero 
« animo adhaereo omnibus decisionibus, declarationibus et praescriptio- 
« nibus Apostolicae Sedis seu Romanorum Pontificum de Sacris Scri- 

« pturis deque recta earumdem explanandarum ratione, praesertim vero 
« Leonis XIII Litteris encyclicis Providentissimus Deus die xvu1 Novem- 
« bris anno mpcccxci datis, nec non Pii X Motu proprio Praestantia 
« Scripturae Sacrae dato die xvu1 Novembris anno mpccccvir, eiusque 
« Apostolicis Litteris Vineae electae, datis die vu Maii anno mpccccix, 
« quibus edicitur “ universos omnes conscientiae obstringi officio sen- 
« tentiis Pontificalis Consilii de Re Biblica, ad doctrinam pertinentibus, 
« sive quae adhuc sunt emissae, sive quae posthac edentur, perinde ac 
« decretis Sacrarum Congregationum a Pontifice probatis, se subiiciendi ; 
«nec posse notam tum detrectatae obedientiae tum temeritatis devi- 
«tare aut culpa propterea vacare gravi quotquot verbis scriptisque 
« sententias has tales impugnent”; quare spondeo me “ principia et 
« decreta per Sedem Apostolicam et pontificiam Biblicam Commissio- 
«nem edita vel edenda” uti “ supremam studiorum normam et regu- 
«lam” fideliter, integre sincereque servaturum et inviolabiliter custo- 
« diturum, nec unquam me sive in docendo sive quomodolibet verbis 
« scriptisque eadem esse impugnaturum. Sic spondeo, sic iuro, sic me 
« Deus adiuvet et haec sancta Dei Evangelia ». 

Quod vero, documento hoc Nostro, Motu proprio edito, statutum 
est, id ratum firmumque esse iubemus, contrariis quibuscumque minime 
obstantibus. 

Datum Romae apud S. Petrum, die xxix Iunii mcmx, Pontificatus 
Nostri anno septimo. 

PIUS PP. X. 


LITTERAE APOSTOLICAE 
I. 


CONFIRMANTUR NOMINATIM VETERES INDULGENTIAE PIAE CATHOLICARUM MU- 
LIERUM FULDENSI UNIONI A MISSIONIBUS NUNCUPATAE AC NOVAE ADII- 
CIUNTUR CUM FACULTATE COGNOMINES ASSOCIATIONES UBIQUE AGGREGANDI 


IN PERPETUUM. 
PIUS PP. X. 


Ad perpetuam rei memoriam. — Pias fidelium societates, quae 
veluti auxiliariae cohortes, statis sub legibus constitutae, propositum 
sibi habent finem adiuvandi clerum in implendis sacri ministerii parti- 
bus, Romanorum Pontificum Decessorum Nostrorum vestigiis insistentes, 

praecipuis honoribus ac spiritualibus gratiis cohonestare et communire 
solemus, ut Deo favente, potiora in dies incrementa pro Ecclesiae bono 
et fidelium salute suscipere queant. 

Harum in numerum societatum, quae summopere ob susceptos in 
dominico agro fideliter excolendo labores commendantur, spectatum 
procul dubio locum detinet catholicarum mulierum Unio a Missionibus 
nuncupata, quam Fuldae pia femina Catharina Schynse hoc consilio 
erexit, ut eius sociae missionarios praesertim germanicos, in regionibus 
infidelium divini Verbi praedicationi operam navantes, valide adiuva- 
rent, et etiam catholicis in ipsa patria inter acatholicos dispersis, pro 
viribus subvenirent. Associationem ipsam, a pluribus Germaniae Anti- 
stitibus amplissimis verbis Sanctae huic Sedi commendatam, Leo Papa 
XIII rec. mem. Decessor Noster, qui eam plenaria indulgentia in arti- 
culo mortis a sociis lucranda iam a die nono Maii anno mpccccii dita- 
verat, iterum per apostolicas litteras die primo mensis anno MDCCCCIII, 
Piscatoris annulo obsignatas, tum per rescriptum Sacrae Congregationis 
Indulgentiarum die decimo eiusdem mensis et anni datum, singularibus 
aliis indulgentiis spiritualibusque gratiis auxit et locupletavit. Nune 
autem, cum ex auspicato quidem contigerit, ut plures associationes 
ipsius nominis atque instituti erectae fuerint in Austria, Helvetia et Ru- 
menia, quarum sociae tum fidei catholicae provehendae studio, tum, 
patria caritate ductae, Missionarios propriae praesertim cuiusque natio- 
nis, dum apostolicis vacant laboribus, adiuvare intendunt, et ipsa dilecta 
in Christo filia Catharina Schynse, Fuldensis associationis fundatrix, 
Nobis enixas preces adhibuerit, ut ipsi associationi Fuldensi de Apo- 
stolica auctoritate permittamus alias istiusmodi cognomines societates, 
sive erectas, sive in posterum ubique terrarum erigendas, sibi aggregare, 
simulque ut iam concessis indulgentiis et gratiis novas Nos adiungere 
dignaremur de thesauro Ecclesiae indulgentias, praesertim pro sacerdo- 
tibus hanc in associationem cooptatis, Nos hisce votis, quantum in Do- 
mino possumus, annuendum censuimus. Ut igitur haec pia consociatio, 
iam tot tantisque meritis spectata, potiore per Nos ornamento renideat, et 
ipsius sociae, quae tum saecularis tum regularis cleri in sacris Missio- 
nibus peragendis validae sunt coadiutrices, amplioribus etiam frui pos- 
sint spiritualibus gratiis, Nos omnes et singulas indulgentias et privilegia 
eidem sodalitati iam concessa, apostolica auctoritate Nostra, praesen- 
tium tenore nominatim, ut infra, confirmamus, atque eis alia, quae 
sunt humiliter petita, libentes adiicimus. Quare de Omnipotentis Dei 
misericordia ac Beatorum Petri et Pauli Apostolorum Eius auctoritate 
confisi, omnibus et singulis mulieribus, tam inscriptis quam in poste- 

rum rite inscribendis in Fuldensi societate a Missionibus nuncupata, 
in cuiuslibet earum mortis articulo, si vere poenitentes et confessae ac 
S. Communione refectae, vel quatenus id facere nequiverint, nomen 
Iesu ore, si potuerint, sin minus corde devote invocaverint, et mortem 
tanquam peccati stipendium submisso animo susceperint, plenariam ; ac 
tam descriptis quam in posterum pariter ipsa in associatione descri- 
bendis mulieribus, quae admissorum sacramentali confessione expiatae 
atque Angelorum Pane refectae, festivitatibus Natalis, Epiphaniae et 
Paschatis Resurrectionis D. N. I. C., Pentecostes, SS. Corporis Christi, 
feria sexta infra octavam sollemnitatis, nec non diebus festis Immacu- 
latae Conceptionis et Assumptionis Deiparae Virginis, Conversionis 
S. Pauli, omnium Sanctorum Apostolorum, S. Pii V Papae, S. Boni- 


facii Germaniae Apostoli, S. Francisci Xaverii et S. Theresiae Virginis, - 


ipsius Consociationis Patronae,a primis vesperis ad occasum solis diei 
huiusmodi quamlibet Ecclesiam seu Oratorium publicum devote visita- 
verint, ibique pro Christianorum Principum concordia, haeresum extir- 
patione, peccatorum conversione, ac S. Matris Ecclesiae exaltatione pias 
ad Deum preces effuderint, quo praedictorum die id praestiterint, etiam 
plenariam; denique iisdem nunc et in posterum pariter existentibus 
dictae piae Unionis sodalibus, quae quolibet per annum mense, semel 
per integram horam, vel bis per dimidium horae, in quavis Ecclesia seu 
publico sacello SS. Sacramentum adoraverint, et uno die mensis illius, 
ad cuiusque earum lubitum eligendo, item vere poenitentes et confessae 
ac S. Communione refectae tum ut superius dictum est; cum etiam pro 
Sacris Expeditionibus in quavis Ecclesia sive Oratorio publico item ora- 
verint, quo die mensis uniuscuiusque id egerint, plenariam omnium 
peccatorum suorum indulgentiam et remissionem misericorditer in Do- 
mino concedimus. Praeterea iisdem nunc et in posterum ipsam in piam 
Unionem adlectis mulieribus, quo die Sanctissimum Sacramentum visi- 
tantes iuxta Romani Pontificis mentem ac pro infidelium conversione 
preces effundant corde saltem contrito, trecentos dies; domum sociis 
zelatricibus, quoties ipsae piam dictam Unionem ad gloriam Dei ani- 
marumque salutem propagare studeant, trecentos pariter in forma Ec- 
clesiae consueta de poenalium dierum numero dies expungimus. 
Insuper de benignitate Nostra Apostolica largimur, ut omnes supra- 
enunciatas indulgentias lucrari valeant etiam mulieres religiosae in com- 
munitate degentes, et pauperes quae eleemosynam contribuere nequeant, 
dummodo rite piae Unioni adscriptae sint, et conditiones pro singulis 
indulgentiis praestitutas adimpleant, ac praeterea si de plenariis agatur, 
per quartam horae partem Cor Iesu in Eucharistiam pro conversione 

infidelium supplices adorent. Porro sodalibus praedictis largimur, si 
malint, liceat omnibus ac singulis supra recensitis indulgentiis, excepta ple- 
naria in mortis articulo lucranda, functorum vita labes poenasque expiare. 
Praeterea spirituali emolumento consulere cupientes sacerdotum, qui eidem 
Consociationi nomen suum dederint, vel in posterum dabunt, Apostolica 
similiter auctoritate Nostra per praesentes facultatem ipsis facimus im- 
pertiendi aegrotis fidelibus, in mortis articulo constitutis, Benedictionem 
Apostolicam cum adnexa plenaria indulgentia, dummodo, servatis ser- 
vandis, formula utantur a Decessore Nostro Benedicto Papa XIV fel. 
mem. praescripta. Sit etiam illis facultas benedicendi extra Urbem 
tempore Sacrarum Missionum publice, aliis vero temporibus privatim, 
obtenta prius respectivi Ordinarii licentia, et servatis de more servan- 
dis, Cruces, Crucifixos, sacra numismata, coronas precatorias et parvas 
Domini Nostri Iesu Christi, Deiparae Virginis et Sanctorum omnium sta- 
tuas, quae sint ex metallo, eisque applicandi indulgentias, quae in elencho 
edito typis S. Congregationis de Propaganda Fide diei xxvii Augusti MCMUI 
numerantur, non exclusis quoad precatorias coronas, indulgentiis a 
S. Birgitta nuncupatis. 

Facultate etiam polleant, sartis pariter tectisque consuetis prae- 
scriptionibus et legibus, benedicendi coronas a Sanctissimo Rosario 
B. M. Virginis eisque applicandi indulgentias vulgo a Patribus Cruci- 
geris appellatas. lis postremo indulgemus, ut quoties in qualibet Ecclesia 
Sacrum rite litaverint pro pianda anima cuiusque e dicta Consociatione 
sodalis, qui e vivis excesserit, idem Sacrum ei quidem animae, pro 
qua celebratum fuerit, perinde suffragetur, ac si foret ad privilegiatum 
altare litatum. Insuper sacerdotibus, qui piam eandem Unionem pro- 
pagant vel dirigunt, quater in hebdomada personale altaris privilegiati 
indultum ita concedimus, ut Missae quae, quatuor cuiusque hebdomadae 
diebus ab unoquoque eligendis, ad quodvis cuiusque Ecclesiae sive Ora- 
torii altare per quemlibet a sacerdotibus memoratis celebrabuntur, ser- 
vatis servandis, animae seu animabus, pro qua vel quibus celebratae 
fuerint, perinde suffragentur ac si ad privilegiatum altare rite peractae 
forent. Denique animum Nostrum vertentes ad consociationes, quae sub 
eodem titulo atque ista Fuldensis, in aliis nationibus institutae iam 
reperiantur, vel in posterum instituentur, ad frugiferum et maximum 
opportunum finem adiuvandi in sacris Expeditionibus respectivae prae- 
sertim nationis Missionarios, Apostolica auctoritate Nostra hisce litteris 
concedimus, ut Fuldensis Unionis officiales praesentes et futuri ipsas 
consociationes cognomines tam erectas, quam in posterum ubique ter- 
rarum erigendas, sibi aggregare licite queant, servatis Apostolicis Consti- 

tutionibus, atque illa potissimum edita a fel. rec. Clemente Papa VIII 
Decessore Nostro, ac similiter, ut indulgentias omnes a Sede Apostolica 
Fuldensi eidem consociationi concessas, quae tamen cum aliis commu- 
nicari possint, supradictis eiusdem nominis sodalitatibus impertire licite 
possint ac valeant. Haec omnia perpetuo concedimus, decernentes prae- 
sentes litteras firmas, validas et efficaces existere et fore, suosque ple- 
narios et integros effectus sortiri et obtinere, illisque ad quos spectat 
et spectare poterit in omnibus et per omnia plenissime suffragari, sicque 
in praemissis per quoscumque iudices ordinarios et delegatos iudicari et 
definiri debere, atque irritum et inane, si secus super his a quoquam, 
quavis auctoritate, scienter vel ignoranter. contigerit attentari. Non obstan- 
tibus contrariis quibuscumque. Volumus autem ut praesentium littera- 
rum transumptis, seu exemplis etiam impressis, manu alicuius notarii 
publici subscriptis et sigillo personae in ecclesiastica dignitate constitutae 
munitis, eadem prorsus fides adhibeatur quae adhiberetur ipsis prae- 
sentibus si forent exhibitae vel ostensae. 

Datum Romae apud S. Petrum, sub annulo Piscatoris, die xxiv 
Martii mcmx, Pontificatus Nostri anno septimo. 


R. Carp. Merry peu VAL, 
L. 4% S. | a Secretis Status. 


IL. 


SODALIBUS ASSOCIATIONIS REPARATIONIS SACERDOTALIS 
INDULGENTIA PLENARIA CONCEDITUR. 


PIUS PP. X. 


Ad perpetuam rei memoriam. — Dilectus filius Maria Eduardus 
Mott, sacerdos Congregationis Missionis atque alter a Moderatore gene- 
rali Associationis sacerdotalis Reparationis, quae quidem associatio sacer- 
dotibus praesertim coalescit, per modum vero exceptionis aliis etiam 
personis constat, dummodo aliquo voto Deo iam fuerint addictae, retulit 
ad Nos inter sodales frugiferae huius Associationis, non paucos reperiri 
qui ut reparationem tam gravibus pro Ecclesia Dei temporibus, maxime 
necessariam curent, semetipsos immolandos Deo, quasi piaculares hostias 
offerant. Hoc quidem summum christianae pietatis officium, debita laude 
dignum Nobis visum est; in exhortatione enim, quam pro catholico clero 
die tv Augusti anno mpccccvit edidimus, declarare non dubitavimus haud 
paucas esse generosioris virtutis animas quae ob eandem reparationis 
causam, vere victimas Deo votivas, non intermissa contentione exhibeant, 

atque hoc quidem iucundum Nobis accidere. Verum ut hae voluntariae 
hostiae (quae ut mos est in Associatione memorata, coeteris sodalibus 
ignotae, soli Deo cognitae sunt) in ardua quam ingressae sunt via, alacrius 
pergere studeant, enixas Nobis supra recensitus sacerdos subdirector 
generalis preces humiliter adhibuit, ut sodales qui tantum opus susce- 
perint indulgentiarum praesidio munire de Apostolica benignitate veli- 
mus. Nos autem precibus his, quantum in Domino possumus, annuere 
volentes, sodalibus memoratae Associationis Reparationis, nunc et in 
posterum ubique terrarum existentibus, qui sese Deo, ut supra diximus, 
victimas piaculares exhibeant, si vere poenitentes et confessi ac S. Com- 
munione refecti, ac sui in victimas oblationem renovantes, quinque Cru- 
cifixi Domini vulnera devote osculati sint, semel in mense plenariam 
omnium peccatorum suorum indulgentiam et remissionem, quam etiam 
animabus Christifidelium in Purgatorio detentis per modum suffragii 
applicabilem, misericorditer in Domino concedimus et largimur. Prae- 
sentibus perpetuo valituris. Volumus autem ut praesentium litterarum 
transumptis, seu exemplis etiam impressis, manu alicuius notarii publici 
subscriptis et sigillo personae in ecclesiastica dignitate constitutae mu- 
nitis, eadem prorsus fides adhibeatur, quae adhiberetur ipsis praesenti- 
bus si forent exhibitae vel ostensae. 
Datum Romae apud S. Petrum, sub annulo Piscatoris, die xxvii Apri- 
lis mcmx, Pontificatus Nostri anno septimo. 
R. Carp. MERRY DEL VAL, 
L. 4G S. a Secretis Status. 


Ill. 


CONSTIFUITUR SUPREMUS MODERATOR 
PRO ASSOCIATIONE REPARATIONIS SACERDOTALIS. 


PIUS PP. X. 


Dilecte fili, salutem et apostolicam benedictionem. — Piam frugife- 
ramque Associationem, quae e sacerdotibus praecipue constans, nomen 
atque institutum Sacerdotalis Reparationis habet, peculiari benevolentiae 
Nostrae significatione etiam nuper prosecuti sumus, caelestibus eam 
thesauris libentes locupletando. Vehementer enim probavimus finem sibi 
ab ipsa propositum, utpote quae religionis caritatisque operibus iniurias 
in tanta temporum acerbitate Deo ab iis, qui minus debeant, illatas 
resarcire studeat; et grato accepimus animo nonnullos eius sodales, se 
etiam piaculares victimas exhibendo, reparationem pro illorum peccatis 

offerre; sociosque universos omni ope adniti, ut qui e tanta vitae digni- 
tate in culpam inciderint, ad muneris decus omnino revocentur. Quare 
cum tu, dilecte fili, a Nobis suppliciter petieris ut huiusmodi Consocia- 
tionem novis privilegiis augere dignaremur, Nos piis hisce votis pro- 
pensa voluntate censuimus obsecundandum. Praesentium igitur tenore 
Apostolica auctoritate Nostra Superiorem Generalem Congregationis Mis- 
sionis pro tempore existentem, praedictae Associationis Reparationis Sa- 
cerdotalis Supremum Moderatorem perpetuo facimus et constituimus, 
eique omnia et singula tribuimus iura et praerogativas, quae huius 
officii sunt propria. Praeterea opportunum esse ducimus, ut quaelibet alia 
Consociatio, tum erecta tum in posterum ubique terrarum erigenda, cuius - 
sodales ad eumdem finem Sacerdotalis Reparationis animos intendant, 
memoratae principi Associationi, quo communes et exoptati fructus 
satius percipiantur, adnectatur. In contrarium non obstantibus quibus- 
cumque. 
Datum Romae apud S. Petrum, sub annulo Piscatoris, die 1 
Maii mcmx, Pontificatus Nostri anno septimo. 

R. Carp. Merry DEL VAL. 
L. +» S. a Secretis Status. 


EPISTOLA. 


DILECTO FILIO NOSTRO ANDREAE S. R. E. PRESB. CARD. FERRARI 
ARCHIEPISCOPO MEDIOLANENSI. 


Dilecte Fili Noster, salutem et Apostolicam benedictionem. — Com- 
munem epistolam, a te tuisque sacerdotibus e dioecesana Synodo 
ad Nos missam, plane dignam agnovimus hominibus iis, quos disciplina 
Caroli Borromaei rite conformatos esse sciremus: cuius quidem sanctis- 
simi Episcopi cum mirabilis fuisset erga Pontificem Romanum pietas 
et fides, iure vos dicitis factum divinitus, ut ipsius cor, in condiendo cor- 
pore, servaretur integrum, Romamque, religiose custodiendum, mitteretur. 
Etenim ex eis litteris licuit perspicere, quo studio flagretis ipsi, ut sum- 
mam et mentis et animi vestri cum Vicario Iesu Christi coniunctionem 
retineatis constanter, omnique observantia obedientiaque probetis. Per- 
gratum Nobis id quidem accidit; gratius autem fuerit, si cum ceteris 
praescriptionibus Nostris, tum iis praecipue, quae sunt vel de sancte 
instituenda, uti sacerdotes decet, vita, vel de tuenda integritate fidei 

catholicae, vel de christiana doctrina tradenda populo, diligenter vos, 
quemadmodum soletis et promittitis, satis feceritis. Adsit vobis beatus 
Antistes suo apud Deum patrocinio, precamur; Nosque auspicem di- 
vinorum munerum, tibi, dilecte Fili Noster, et omni Clero tuo Aposto- 
licam benedictionem paterna caritate impertimus. 

Datum Romae apud S. Petrum, die m Iunii mcux, Pontificatus Nostri 


anno septimo. 


PIUS PP. X. 


S. CONGREGATIO 8S. OFFIC 


(SECTIO DE INDULGENTIIS) 


DUBIA CIRCA INTERPRETATIONEM MOTUS PROPRII “ CUM PER APOSTOLICAS ” 
DIEI 7 APRILIS 1910. 


Feria IV, die 15 Iunii 1910. 


Exortis circa interpretationem Motus Proprii « Cum per Apostolicas » 
diei 7 Aprilis anni currentis quibusdam dubiis, Supremae huic Sacrae 
Congregationi S. Officii sequentia quaesita proposita sunt, videlicet: 

1.° Utrum S. Congregationi S. Officii recognoscendae exhiberi debeant 
concessiones Indulgentiarum et facultatum Indulgentias respicientium 
quae ante diem 1 Novembris 1908 a S. Congregatione tunc temporis 
Indulgentiis praeposita et a Secretariis Brevium et Memorialium obtentae 
fuerunt? 

2.° An dictae exhibitioni sint obnoxiae concessiones Indulgentiarum 
facultatumque Indulgentias respicientium quae a Brevium Secretaria 
obtentae sunt post diem 1 Novembris 1908; quaeque sive ante sive post 
eamdem diem 1 Novembris 1908 a quovis alio, praeter recensita, S. Se- 
dis Officio seu Dicasterio prodierunt? 

3.° An Indulgentiae ac facultates Indulgentias respicientes ante 
diem 1 Novembris 1908 aliter quam per tramiteni alicuius ex supra 
laudatis S. Sedis Officiis seu Dicasteriis obtentae, debeant et ipsae S. Con- 
gregationi S. Officii exhiberi ab eaque recognosci sub poena nullitatis? 

4° Utrum S. Congregationi S. Officii recognoscendae, ut supra, 
exhiberi debeant facultates, quae conceduntur ex peculiari Apostolico 
privilegio ab Ordinibus Religiosis, tamquam ipsorum propriae, benedi- 
cendi pias imagines, coronas, scapularia, numismata et similia (utpote 
a Minoribus pro Crucifixis ad Viam Crucis, a Praedicatoribus pro coronis 

Rosarii, a Carmelitis pro scapularibus B. M. V. de Monte Carmelo, etc.) 
eisque Indulgentias adnectendi? 

Quibus mature perpensis, Emi ac Rimi DD. Cardinales Inquisitores 
Generales in plenario conventu habito feria IV die 15 curr. mensis Iunii 
respondendum decreverunt: 

Ad Negative. 

Ad 2." Affirmative ad utramque partem. 

Ad Affirmative. 

Ad 4."" Negative. 

Sequenti vero feria V die 16 eiusdem mensis SSmus D. N. Pius 
divina providentia PP. X in solita audientia R. P. D. Adsessori S. Officii 
impertita, Emorum Patrum resolutiones adprobare et confirmare digna- 
tus est atque insimul declarare « non fuisse suae intentionis comprehen- 
dere sub N. 1° Motus Proprii “ Cum per Apostolicas ” facultatem Bene- 
dictionem Apostolicam cum Indulgentia Plenaria una alterave vice vel 
determinato alicui personarum coetui impertiendi ». 

Romae, ex Aedibus S. Officii, die 17 Iunii 1910. 

Ls Aloisius Giambene, Substitutus pro Indulgentiis. 


8. CONGREGATIO CONSISTORIALIS 


NOMINATIONES EPISCOPORUM. 


SSmus D. N. Pius PP. X, decreto Sacrae Congregationis Consisto- 
rialis, elegit : 

22 martii 1910. — R. P. D. Thomam Lillis, episcopum Leavenwor- 
thensem (Leavenworth), in.episcopum titularem ecclesiae Cibyrensis, 
deputatum in Coadiutorem cum futura successione R. P. D. Ioannis 
Iosephi Hogan, Episcopi Kansanopolitani (Kansas City). 

24 maii 1910. — R. P. D. loannem Krapac, episcopum titularem 
Bellogradensis et Semendriensis, in episcopum cathedralium ecclesiarum 
Bosnensis et Syrmiensis invicem perpetuo unitarum. 

R. P. D. Rochum Vucic, episcopum titularem ecclesiae Heleno- 
politanae, in episcopum cathedralis ecclesiae Segniensis (Segna, Zengg) 
cum perpetua administratione ecclesiae Modrusiensis. 

16 iunii 1910. — R. P. D. Vincentium Pulisic, episcopum cathe- 
dralis ecclesiae Sebenicensis (Sebenico) in archiepiscopum metropoli- 
tanae ecclesiae Jadrensis (Zara). 

23 iunii. — R.D. Augustinum Laera, presbyterum Praelaturae nul- 
lius Aquavivensis, in episcopum cathedralis ecclesiae Castellanetensis 
(Castellaneta). 

25 iunii. — R. P. Carolum Curier, presbyterum archidioecesis 


Baltimorensis, in episcopum cathedralis ecclesiae Zamboangensis in Phi- 
lippinis insulis. 

Mandavit autem idem SSmus Dominus ut hac de re Litterae Apo- 
stolicae sub plumbo ad tramitem iuris expediantur. 


ERECTIONES DIOECESUM. 


SSmus Dominus Noster Pius PP. X, decreto Sacrae Congregationis 
Consistorialis, erexit: 

23 maii 1910. — Novas Praefecturas Apostolicas Solimoés Superio- 
ris et de Teffé, quas dismembravit ab amplissima Amazonum dioecesi, 
in republica Brasiliana. 

8 iunii 1910. — Novam Abbatiam nullius S. Mariae Auxiliatricis 
_Belmontensis in vicariatu apostolico Carolinae Septentrionalis in Foede- 
ratis Americae Statibus. 

-Mandavit autem idem SSmus Dominus ut hac de re Litterae Apo- 
stolicae sub plumbo ad tramitem iuris expediantur. 


S. CONGREGATIO CONCILI 


STRIGONIEN. 


CIRCA PRIVATIONEM TITULI SACRAE ORDINATIONIS. 


Die 11 Iunii 1910. 
Vicarius Generalis Strigoniensis, de mandato Emi Archiepiscopi 
illius archidioecesis, sequentia S. Congregationi Concilii exposuit: 

_ « Sacerdotes in dioecesibus Hungariae ad titulum respectivae dioe- 
cesis ordinantur, cum in. Hungaria tituli in iure canonico recensiti haud 
usurpari possint. Emus Archipraesul Strigoniensis approbationem huius 
tituli petens id quidem non est assecutus, ast facultatem obtinuit ad 
quinquennium dispensandi a legitimis titulis canonicis, ita ut sacer- 
dotes archidioecesis Strigoniensis ad titulum huius archidioecesis ordi- 
nare valeat. Titulus dioecesis, iuxta communem interpretationem in Hun- 
garia vigentem, ius tribuit ordinato sacerdoti ut in casu inhabilitatis ad 
munera pastoralia exercenda pensione donetur seu sustentetur ex parte 

dioecesis. Hunc in finem dioeceses Hungariae instructae sunt peculia- 
ribus fundationibus et institutis. Titulo dioecesis, quoad hoc ius postu- 
landi sustentationem ex parte dioecesis, aequiparatur incardinatio sacer- 
dotis alicuius alterius dioecesis. 

« lamvero de hoc titulo dioecesis quaestio occurrit relate ad disci- 
plinam cleri servandam magni momenti, utrum nempe sacerdotes excom- 
municati et atrocium criminum rei servato iudicii ordine per poenam 
depositionis titulo dioecesis, per dispensationem Apostolicae Sedis nunc 
in archidioecesi Strigoniensi usurpato, ita omnino privari possint, sicut 
privantur per poenam depositionis a titulo canonico beneficii. Timendum 
enim est ne huiusmodi infelices sacerdotes post vitam mere civilem 
saepe in remotis regionibus transactam, viribus fracti et ad angustias 
redacti, fundamento tituli dioecesis ius sibi arrogent postulandi susten- 
tationem ex parte archidioecesis, si titulo dioecesis privari non possent. 
Haud levem certe exinde ansam sumerent sacerdotes petulantes in vitam 
dissolutam se proiiciendi ». 

Concludit itaque Ordinarius petens a S. V. O. « ut hoc dubium 
benignissime dilucidare et, relate ad applicationem huius poenae quae 
in privatione tituli consisteret, me clementer edocere dignetur ». 

Synopsis DISPUTATIONIS. - Depositio totalis (nam et partialis esse 
potest), quam etiam vocant simplicem et absolutam, de qua manifeste 
agitur in casu, privat perpetuo clericum, cui talis poena irrogatur, ordine 
(non tamen quoad characterem ut palam est) et quolibet officio et bene- 
ficio ecclesiastico (Schmalz. V, tit. XX XVII, n. 135; Reiff. V, eod. t., n. 33; 
Bened. XIV, de Syn., 1. IX, c. VI, n. 3). Porro, ab hac generali privatione 
officiorum et beneficiorum, non excluditur beneficium, quod, forte, clericus 
depositus nactus sit titulo sacrae ordinationis. Nullo enim id iure cavetur; 
et « ubi lex non distinguit nec nos distinguere debemus » (I. 9 in fin. 
de iuris et fact. ignor.; c. 6, § pen. de maiorit.). Eo vel magis quod pri- 
vatio beneficii huiusmodi infligi possit ob crimina minus gravia iis ob 
quae depositio totalis irrogatur, Ad rem Monacell. tit. XIII, form. 3, n. 22: 
« Ordinati ad titulum beneficii, si delinquant, vel non resideant, vel 
« aliud demeritum habeant, possunt, servatis servandis, beneficiis pri- 
« vari, non obstante quod ad eorum titulum ordinati fuerint, aut loco 
« patrimonii subrogatis, ut pluries declaravit S. C. C., et in specie in 
« Firmana, 18 Maii 1665 (lib. 24 decret. pag. 496), Romana, 18 Mart. 1684 
« (lib. 34 decret. pag. 70), et Vercellen., 15 Dec. 1690 ». Monacellio autem 
consentiunt Lucidi, de Visit. c. III, § 12, et Wernz, Ius Decret., tom. II, 
p. 136. 

Iamvero, cum titulus dioecesis, quo Hungari ex indulto S. Sedis 


> 
| 


S. Congregatio Concilii. 481 


utuntur, suppleat titulum beneficii, qui, ex Trid. sess. 21, cap. 2 de 
reform.), est verus et praecipuus ordinationis titulus, cumque praedictus 
titulus sit pure ecclesiasticus, non dubito quin sicut titulus beneficii ita 
etiam titulus dioecesis per depositionis poenam amittatur. 

Verumtamen, explorati iuris est depositionem non privare privilegiis 
fori et canonis, adeo ut clericus depositus permaneat in statu clericali. 
« Quae causa est, ut ait Layman, lib. I, trae. V, p. 111, ¢. V, n. 2, cur depo- 
« situm, sicut a beneficio suspensum (Layman loquitur de suspenso ad mo- 
« dum poenae vindicativae, non ad modum censurae), Ecclesia alere tenea- 
« tur ne cum opprobrio cleri mendicare cogatur ». Et idem tradunt Abb. 
c. pastoralis, § verum, n. 16, de appellat. Avila, p. 4, dub. I, conclus. 3, et 
Suarez, qui etiam rationem dat, cur, sub hoc respectu sustentationis, melior 
sit conditio clerici depositi, quam clerici a beneficio per censuram suspensi: 
« Doctores, inquit, hance differentiam constituunt inter clericum absolute 
« depositum vel suspensum ob culpam commissam, et eum qui ob con- 
« tumaciam censura ligatur, quod illi ex fructibus beneficii alendi sunt 
« si indigeant, (arg. ex c. Studeant, distinct. 50), ne cogantur emendicare, 
« cum iam non sit in voluntate vel potestate eorum habere beneficium 
« vel ius ad ecclesiasticos fructus. Eum vero qui ob actualem contuma- 
«ciam sic punitur non tenetur Ecclesia ex bonis suis alere, etiamsi 
indigeat et mendicare cogatur, nam totum hoc ipse meretur in poenam 
« suae contumaciae: et quidquid dedecoris inde resultare potest, in per- 
« sonam potius quam in ordinem redundabit: totumque illud permittitur 
«in maius Ecclesiae bonum quod est contumaciae correctio » (Suarez, 
de cens. disp. 13, sect. 2, n. 14). 

Proinde, in casu nostro, clericus depositus hine privatur titulo dioe- 
cesis cum quo fuit ad ordines promotus, illine vero dioecesis eum, si 
indigeat , alere tenetur, ne cum status dedecore cogatur emendicare: 
sicut ordinatus ad titulum beneficii, si poenam depositionis incurrat , 
beneficium quidem amittit, sed ei, ob dictam rationem, ex beneficii fructi- 
bus aut aliunde ex bonis Ecclesiae, necessaria vitae suppeditari debent. 

At dicat forte quis, perperam clericum depositum privari titulo 
dioecesis, consistens in iure alimenta percipiendi, si deinceps dioecesis 
eum alere teneatur ratione status clericalis a quo non decidit. Ita enim 
deposito res eadem restituitur simul ac subtrahitur. 

Verum, haud recte hoc asseritur. Etenim, alimenta quae alicui 
debentur ex titulo ordinationis (in casu ex titulo dioecesis) potiora sunt, 
tum ratione specificae obligationis tum ratione decoris et quantitatis, 
alimentis quae clerico criminoso deposito et ad egestatem redacto, quasi 
in eleemosynam, praebentur quia nondum e clero expunctus est. 

Quid autem, si clericus , depositione nullatenus emendatus, in sua 
pervicacia insordescat? Numquid de bonis Ecclesiae perpetuo alendus 
erit? 

Canones, hoc in casu, decernunt clericum depositum « si incorrigibilis 
« fuerit excommunicari debere, deinde contumacia crescente anathematis 
« mucrone feriri, postmodum vero, si, in profundum malorum veniens, 
« contempserit, cum Ecclesia non habeat ultra quid faciat, nec possit 
« esse ultra perditio plurimorum, per saecularem comprimendum esse 
« potestatem » (C. 10 De Iudiciis): scilicet, si depositio nihil iuverit, ad 
degradationem realem procedi posse per quam, inter alios effectus, cle- 
ricus privilegio fori et canonis exuitur,e statu clericali eiicitur omnique 
privatur ecclesiastica provisione. (Schmalzg., V, XXXVI, n. 139; Reiff., eod. 
lib. et tit. n. 32; S. Alph., VII, c. III, n. 324, aliique DD. passim); haud 
certe exclusis alimentis in casu egestatis. 

At vero, cum non semper expediat, hodie praesertim, clericum 
depositum degradare, hisce in casibus nullo iure vetatur quominus Epi- 
scopus possit talem clericum, per novam sententiam, etiam in contumacia 
ferendam, omni ecclesiastico subsidio privare, ut docent Layman cum 
Abbate locis cit., et Suarez de Censuris, disp. 27, n. 5; quod evidens etiam 
est ex regulis iuris: « Plus semper in se continet quod est minus »; et, 
« in toto partem non est dubium contineri » (De reg. iur. in 6 reg. 35, 80). 
Quae enim Episcopus cumulatim potest clerico per degradationem sub- 
trahere, cur non poterit ex parte tantum, pari concurrente causa ? 

Ceterum, si depositus sit etiam excommunicatus (ut esse videntur 
sacerdotes de quibus agitur in themate), is etiam ratione censurae, 
donec in contumacia perseveret, quaelibet ecclesiastica adiumenta aut 
amittit ipso facto, ut putat Suarez cum aliis (Vide S. Alph., lib. III, 
n. 670), ducto argumento ex c. Pastoralis, § verum, de Appellat., ubi dici- 
tur: « illi, proventus ecclesiastici merito subtrahuntur cui Ecclesiae com- 
« munio denegatur », aut certe poterit eisdem privari per iudicis sen- 
tentiam, quae communior opinio est (Schmalzg., V, 39, 158; D’Annibale, 
1, § 365, n. 33). 

Post haec, ut propositum dubium rite solvatur, quaeritur: 

Utrum sacerdotes excommunicati et atrocium criminum rei servato 
iudicii ordine per poenam depositionis titulo dioecesis, per dispensatio- 
nem Apostolicae Sedis nunc in archidioecesi Strigoniensi usurpato, ita 
omnino privari possint, sicut privantur per poenam depositionis a titulo 
canonico beneficii? 

Emi Patres S. Congregationis Concilii, in generalibus comitiis diei 
11 iunii 1910, ad propositum dubium respondendum censuerunt: 

Affirmative, salvis tamen iuris dispositionibus quoad alimenta pro 
iis qui vere indigeant. 

Sanctissimus autem Dominus Noster Pius Papa X, in Audientia, 
die 12 eiusdem mensis Junii infraseripto Secretario concessa, sententiam 
Emorum Patrum adprobare et confirmare dignatus est. 


C. Carp. Gennari, Praefectus. 


L. S. 


Basilius Pompili, Secretarius. 


S. CONGREGATIO DE RELIGIOSIS 


DE ABBATISSIS ET ALIIS PRAEFECTIS PERPETUIS EXTRA ITALIAM. 


Cum adhuc perdurent dubia circa extensionem Constitutionis 
« Exposcit debitum », diei 1 Ianuarii 1583 extra Italiam, re, in Plenariis Co- 
mitiis Sacrae Congregationis de Religiosis die 3 [unii 1910 habitis, pro- 
posita, omnibus maturissime perpensis, Eini ac Rmi Patres Cardinales 
declarandum censuerunt: Servandas esse hac in re extra Italiam regu- 
las et constitutiones a Sancta Sede approbatas et consuetudines immemo- 
rabiles ; facto verbo cum Sanctissimo, 

Sanctissimus autem Dominus Noster Pius Papa X, in Audientia, 
die 4 eiusdem mensis Iunii infrascripto Subsecretario concessa, senten- 
tiam Emorum Patrum adprobare et confirmare dignatus est. Contrariis 
quibuscumque minime obstantibus. 


Fr. J. C. Carp. Vives, Praefectus. 
L. S. 


Franciscus Cherubini, Subsecretarius. 


Gregorius XIII in Constitutione « Exposcit debitum » statuit, ut in 
universa Italia et praesertim in utriusque Siciliae Regnis, Abbatissae et 
aliae Monasteriis Praefectae, cuiuscumque Ordinis, non amplius in per- 
petuum, sed ad triennium tantum eligerentur, quo elapso, iterum et 
pluries, servata forma in Concilio Tridentino statuta, eligi possent. 

S. CONGREGATIO DE PROPAGANDA FIDE 


DECRETUM 


Quum inter Praefecturam Apostolicam Uellensem et finitimum Vi- 
cariatum Apostolicum Africae Centralis magis opportuna reciprocorum 
limitum designatio, propter peculiaria rerum adiuncta, inducenda vide- 
retur, Eminentissimi Patres Sacri huius Consilii Christiano Nomini Pro- 
paganda in Generali Congregatione habita diei 6 vertentis Iunii decer- 
nendum censuere ut limites septentrionales praedictae Praefecturae 
Apostolicae Uellensis, quae nunc parallelo 4° lat. bor. continetur, pro- 
ferantur septentrionem versus, novum ei addendo territorium, e Vicariatu 
Apostolico Africae Centralis seiungendum, quod definiatur per cursum 
inferiorem fluminis Uellé ex eo puncto, ubi dictum flumen quartum gra- 
dum latitudinis borealis transgreditur, postea per cursum fluminis Bomu 
usque ad eius originem super linea divisionis aquarum inter Nilum et 
Congum, et postea per hance lineam usque ad eius intersectionem cum 
parall. 4° lat. bor. 

Hanc vero Eminentissimorum Patrum sententiam SSmo D. N. Pio 
div. prov. Pp. X ab infrascripto eiusdem S. Congregationis Secretario 
relatam in Audientia diei 7 vertentis Iunii, Sanctitas Sua in omnibus 
adprobare ratamque habere dignata est, ac praesens ea super re De- 
cretum expediri praecepit. 

Datum Romae ex aedibus S. Congregationis de Propaganda Fide, 
die 16 Tunii 1910. 


Fr. H. M. Carp. Gorrti, Praefectus. 


L. +H S. Aloisius Veccia, Secretarius. 

S. CONGREGATIO RITUUM 


I. 
ORDINIS FRATRUM MINORUM. 


DE VETITO USU CORONIDUM, SIVE EX LIGNO SIVE EX METALLO, 
IN ALTARIBUS. 


Hodiernus S. Montis Alverniae Superior cum suo Directorio, de 
consensu Rimi Procuratoris Generalis Ordinis Minorum, Sacrorum Ri- 
tuum Congregationi ea quae sequuntur humiliter exposuit. 

Multis in Ecclesiis, ad maiorem Altarium munditiem et ne rugosae 
sed magis extensae eorumdem mappae servarentur, usus invaluit, in- 
numeris abhinc annis, Coronidum, variis materiis confectarum, lignea 
non exclusa. Hae coronides ligneae ab Altaribus removebantur, iuxta 
Episcoporum Caeremoniale (lib. I, cap. 12, n. 11), dum festivis diebus 
Sacra Solemnia sive Missae sive Vesperae celebrabantur. Talem agendi 
rationem esse consonam supradicti Caeremonialis praescriptionibus , 
eruitur etiam ex novissimo Ordinis Minorum Caeremoniali, die 4 Octo- 
bris 1908 edito et rite a S. Sede approbato, (lib. I, part. 2, cap. et art. 1), 
in quo agitur de non apponendis Altaribus ligneis Coronidibus iuxta 
Caeremoniaie Episcoporum supradictum, cum de ornatu Altarium in 
Vesperis et Missis solemnibus sermo est. Quum autem Sacra Rituum 
Congregatio ad dubium super liceitate talium corollarum, die 24 Fe- 
bruarii 1908 respondisset his generalibus verbis: negative iuxta Caere- 
moniale Episcoporum Lib. I, cap. 12, n. 11 « Nullae tamen coronides 
ligneae » etc.; atque haec responsio aliquam attulerit dubietatem; idem 
Orator ab ipsa Sacra Congregatione sequentium dubiorum solutionem 
reverenter postulavit: 

I. Utrum, remotis ab Altaribus Coronidibus ligneis dum Sacra So- 
lemnia, ut supra, peraguntur, tolerari et permitti possint aliis tempori- 
bus, attenta praesertim antiquissima consuetudine? 

II. Quatenus negative, utrum adhiberi possint ex metallo decenti 
coopertae, vel saltem de metallo totaliter confectae? 

Et Sacra Rituum Congregatio, exquisito Commissionis Liturgicae 
suffragio, omnibus accurate perpensis, respondendum censuit: 

Ad I. et II. Negative. 

Atque ita rescripsit. Die 13 Maii 1910 


Fr. S. Carp. Martine.ut, Praefectus. 
L. 48 S. + Petrus La Fontaine, Episc. Charystien., Secretarius. 


Acta, vol. II, n. 12, — 1-7-910. Bs} 

II. 
URBIS ET ORBIS. 


SUPER MISSA SEU COLLECTA IN ANNIVERSARIO ELECTIONIS 
SEU TRANSLATIONIS EPISCOPI, IUXTA CAEREMONIALE EPISCOPORUM. 


Ex Decretis S. R. C. n. 3661 Halifaxien. 16 Aprilis 1866 ad III 
et n. 3876 Quebecen.13 Decembris 1895 ad VIII dies‘electionis seu trans- 
lationis Episcopi est ille, in quo provisio Ecclesiae Episcopalis a Summo 
Pontifice publicatur in Consistorio, sive ipsa electio seu translatio fiat 
in Consistorio, sive in eo tantum enuncietur electio seu translatio antea 
facta; atque ab eiusmodi publicatione consistoriali hucusque commu- 
niter computatum est anniversarium electionis seu translationis Epi- 
scopi ad effectum Missae seu Collectae respondentis iuxta Caeremo- 
niale Episcoporum (lib. II, cap. XXXV). Nune vero, de mandato SSmi 
Domini Nostri Pii Papae X, ex audientia diei 20 nuper elapsi mensis 
Maii, per Sacram Congregationem Consistorialem patefacto, Sacra Ri- 
tuum Congregatio statuit ac declarat diem anniversarium electionis seu 
translationis, in casu et ad effectum de quo agitur in citato libro et 
capite Caeremonialis Episcoporum, quoad Episcopos in Consistorio 
electos seu translatos, computandum adhuc esse a die publicationis con- 
sistorialis, quoad ceteros vero Episcopos antea electos seu translatos, 
in posterum non a die enunciationis in Consistorio, sed a die expedi- 
tionis decretorum seu Litterarum Apostolicarum ad electionem seu 
translationem pertinentium; non obstantibus resolutionibus in contra- 
rium hucusque editis. Denique Sacra eadem Congregatio iterum atque 
opportune declarat, diem anniversarium electionis seu translationis Epi- 
scopi Coadiutoris cum futura successione relate ad Missam ipsam seu 
Collectam, cessante Coadiuti munere et adveniente Coadiutoris succes- 
sione, item a die expeditionis decretorum seu Litterarum Apostolicarum 
pro Coadiutoria supradicta esse computandum; prouti alias resolutum 
fuit, praesertim in una Marianopolitana n. 3440, diei 30 Ianuarii 1878. 
Atque ita rescripsit, declaravit et servari mandavit ab hac die 8 
Tunii 1910. 


Fr. S. Carp. MARTINELLI, Praefectus. 


L. S. 
+ Petrus La Fontaine, Episc. Charystien., Secretarius. 

III. 
PARISIEN. 


BEATIFICATIONIS ET CANONIZATIONIS VEN. SERVI DEI FRANCISCI MARIAE PAULI 
LIBERMANN, INSTITUTORIS CONGREGATIONIS SACRI CORDIS MARIAE. 


Super dubio: An constet de Virtutibus Theologalibus Fide, Spe et 
Charitate in Deum ac Proximum, necnon de Cardinalibus Prudentia, Iusti- 
tia, Fortitudine ac Temperantia earumque adnewis, in gradu heroico, in 
casu et ad effectum de quo agitur. 

Divina illa virtus, quae Saulum ex persecutore Christianorum Apo- 
stolum et Ecclesiae Doctorem effecit, prisca suae potentiae miracula 
instaurans, Ven. Dei Servum Franciscum Mariam Paulum Libermann e 
tenebris vocavit in admirabile lumen suum. Hic siquidem pridie Idus 
Apriles anno reparatae salutis mpccciv, Tabernae in Alsatia, patre iudai- 
cae legis doctore, natus et thalmudicis praeceptis imbutus, in scepti- 
cismum primo prolapsus est: deinde, veritatis agnoscendae ardore per- 
citus, catholicae Fidei historiam studiose intenteque legit: tum ipsi Fidei 
adeo adhaesit, ut, patris obiurgationibus postpositis, secundum et vige- 
simum annum agens, sacro Baptismate renatus, inter clericos adscitus 
sit, et quindecim post annis sacerdotio auctus. 

Operarium inconfusibilem se praebens, omnibus omnia factus est; 
mox missiones ad infideles in Africa degentes evangelizandos instituit, 
electisstmo Evangelii praeconum coetu ad hoc excitato, quos Missiona- 
rios a Sacro B. M. V. Corde nuncupavit. Verum decimo anno a condita 
Sodalitate vix elapso, cum Congregatio Spiritus Sancti, ab egregio viro 
Claudio Francisco Poullart des Places Parisiis anno mpccu fundata, 
eodem pertineret - ad informandos nempe alumnos qui Sacris Missio- 
nibus apud Nigritas, praesertim in Galliae Coloniis operam essent daturi - 
et temporum iniuria ob exiguum alumnorum numerum pene labaret; ipse 
Venerabilis Franciscus Libermann, ut haec revivisceret, insigne humi- 
litatis exemplum relinquens, occasionem nactus, ei se sociosque suos, 
arbitratu Apostolicae Sedis, opportune aggregavit: cui, suffragio adle- 
ctus, haud multo post et sanctissime praefuit. 

Quae res Ecclesiae feliciter evenit: ipsa enim, novis exinde dioe- 
cesibus in Gallicis Coloniis constitutis, suos terminos propagavit. 

Verum Ven. Dei Servus, post annum decimum quam sacerdos 
erat creatus, morbo quo iamdiu afflictabatur, gravius tentari coepit; ex 
quo cum diu decubuisset et maximos dolores invicto prorsus animo. 

tolerasset, divinae Voluntati addictissimus, obdormivit in Domino tv No- 
nas Februarias anno mpccc.u. 

Eius sanctitatis opinio in Galliae, Italiae et Africae regionibus, plu- 
ribus, ut fertur, illustrata miraculis, adeo percrebuit, ut tandem, cunctis 
peractig quae ad id genus causas ex Apostolicis Constitutionibus sunt 
praemittenda, examen de ipsius virtutibus sit institutum. 

Itaque quatuor in eum finem actionibus disputatum fuit: primo 
nimirum vit Idus Maias anno mcmvi in aedibus Rimi Cardinalis Aloisii 
Oreglia, Ep. Ostiensis et Veliternensis, Causae Relatoris; deinde ad Vati- 
canum Idibus Augustis anno mcmvir; tum iterum ad Vaticanum in altera 
Congregatione praeparatoria pridie Nonas Iulias mcmix; ac deinde in 
generalibus Comitiis ibidem coram SSmo D. N. Pio Papa X habitis. 
Kalendis Februarii anno mcmx, in quibus a Rmo Cardinali Causae Re- 
latore proposito dubio: An constet de Virtutibus Theologalibus Fide, Spe 
et Charitate in Deum ac Proximum, necnon de Cardinalibus Prudentia, 
Tustitia, Temperantia et Fortitudine earumque adnexis Venerabilis Servi 
Dei Francisci Mariae Pauli Libermann, in gradu heroico, in casu et ad 
effectum de quo agitur, Reverendissimi Cardinales et Patres Consultores 
singuli suffragia tulerunt: SSmus vero Dominus Noster sententiam suam 
ferre distulit, admonens in re tanti momenti a Patre luminum Consilii 
Spiritum esse poscendum. 

Hodierna vero die, oblato sacrosancto Missae Sacrificio, ad hance 
nobiliorem Vaticani aulam accedens et Pontificio solio assidens, Rmos 
Cardinales accersivit Sebastianum Martinelli, Sacrae Rituum Congrega- 
tioni Praefectum, et Aloisium Oreglia, Causae Relatorem, uma cum 
R. P. Alexandro Verde, Sanctae Fidei Promotore, et me _ infrascripto 
Secretario, iisque adstantibus pronunciavit: Ita constare de Virtutibus 
Theologalibus Fide, Spe et Charitate in Deum ac Proximum, nec non de 
Cardinalibus Prudentia, Iustitia, Temperantia et Fortitudine earumque 
adnexis Venerabilis Servi Dei Francisci Mariae Pauli Libermann, in gradu 
heroico, in casu et ad effectum de quo agitur: ut procedi possit ad discus- 
sionem triwm miraculorum. 

Hoc autem Decretum publici iuris fieri et in acta Sacrorum Ri- 
tuum Congregationis referri mandavit, xm Kalendas Tulias anno mcmx. 


Fr. S. Carp. MARTINELLI, Praefectus. 


+ Petrus La Fontaine, Ep. Charystien., Secretarius. 

IV. 
MARIANOPOLITANA. 


BEATIFICATIONIS ET CANONIZATIONIS VEN. SERVAE DEI MARGARITAE BOURGEOYS, 
FUNDATRICIS CONGREGATIONIS A NOSTRA DOMINA. 


Super dubio: An constet de Virtutibus Theologalibus Fide, Spe et 
Charitale in Deum ac Proximum, necnon de Cardinalibus Prudentia, 
lustitia, Fortitudine ac Temperantia earwmque adnexis, in gradu heroico, 
im casu el ad effectum de quo agitur. 

Sacrae Scripturae celebrata sententia est: « Infirma mundi elegit 
Deus ut confundat fortia » (I, Cor., 1,27). Cuius dicti veritas, quaamquam 
ab initio Ecclesiae clarescat, nobis tamen miro quodam modo in prae- 
senti causa innotuit. Agitur enim de muliere, cui nomen Margarita Bour- 
geoys, vit Idus Apriles anno reparatae salutis mpcxx Trecis in Gallia 
nata, quae, Dei nutu, sexus et corporeae fragilitatis oblita, sola primum, 
tum sociis adscitis, quibus nomen Sororum a Nostra Domina imposuit, 
ardua quaeque perpessa mores hominum in Canadensi regione degen- 
tium ad normam christianae fidei formavit, digna quae, tum animi 
magnitudine, tum itineribus laboribusque susceptis, vitam Pauli Apo- 
stoli et consuetudinem expressisse videatur. 

Huius praeclarissima fuit religio in sanctissimam Eucharistiam, ad 
quam, guodam Spiritus Sancti instinctu permota, vehementissime fere- 
batur, contendens in primis ut omnes singularem cultum tanto Sacra- 
mento tribuerent. 

In morbum implicita, quum seipsam devovisset pro salute cuius- 
dam Sororis, quam magno usui ceteris Sororibus futuram putabat, annos 
octoginta nata sanctissime quievit in Domino. Cuius de morte ut palam 
factum est, Canadenses eam luxerunt gravius quam filii matrem, eam 
singulari officio in Ecclesiam, Beatam et Coloniae matrem amantissimam 
praedicantes. 

Quae sanctitatis opinio quum percrebuisset in dies, apud Sacram 
Rituum Congregationem eiusdem causa promoveri coepta est. Collectis 
igitur probationibus ceterisque ad normam iuris exactis, triplex de vir- 
tutibus heroicis Ven. Margaritae Bourgeoys instituta est actio. Primum 
in antepraeparatoriis Comitiis Kalendas Julias anno mcemvi in Aedi- 
bus Rmi Cardinalis Aloisii Oreglia, Episcopi Ostiensis et Veliternensis, 
Causae Relatoris; deinde in Coetu praeparatorio ad Vaticanum convo- 
cato rv Idus Ianuarias vertentis anni; denique in generali Conventu 
nuper habito coram SSmo D. N. Pio Papa X, vi Idus funias, in quo. 

ab eodem Rmo Cardinali Relatore proposito dubio: An constet de Vir- 
tutibus Theologalibus Fide, Spe et Charitate in Deum ac Proximum, nec 
non de Cardinalibus Prudentia, Iustitia, Temperantia et Fortitudine 
earumque adnexis Venerabilis Servae Dei Margaritae Bourgeoys, in gradu 
heroico, in casu et ad effectum de quo agitur, Rmi Cardinales et Patres 
Consultores singuli suffragia tulerunt: SSmus vero Dominus Noster 
supersedendum duxit, hortatusque est adstantes ut caeleste lumen ad 
rite iudicandum precibus impetrarent. 

Hodierna vero die, Sacro facto, ad hance Aulam Vaticanae Aedis 
accedens, Rihos Cardinales accersivit Sebastianum Martinelli, Sacrae Ri- 
tuum Congregationi Praefectum, et Aloisium Oreglia, Causae Relatorem, 
itemque R. P. Alexandrum Verde Sanctae Fidei Promotorem et me infra- 
scriptum Secretarium, iisque adstantibus solemniter pronunciavit: Ita 
constare de Virtutibus Theologalibus Fide, Spe et Charitate in Deum ac Pro- 
wimum, nec non de Cardinalibus Prudentia, Iustitia, Temperantia et For- 
titudine earumque adnexis Venerabilis Servae Dei Margaritae Bourgeoys, 
im gradu heroico, in casu et ad effectum de quo agitur, ut procedi possit 
ad discussionem quatuor miraculorum. 

Quod Decretum vulgari et in acta Sacrorum Rituum Congregatio- 
nis referri mandavit x1 Kalendas Iulias mcmx. 


Fr. S. Carp. Martine ui, S. R. C. Praefectus. 


L. S. 
+ Petrus La Fontaine, Episc. Charystien., Secretarius. 


¥. 
TIFERNATEN. 


BEATIFICATIONIS ET CANONIZATIONIS VEN. SERVAE DEI SORORIS FLORIDAE CEVOLI, 
MONIALIS PROFESSAE IN MONASTERIO CAPUCCINARUM TIFERNI. 


Super dubio: An constet de Virtutibus Theologalibus Fide, Spe et 
Charitate in Deum ac Proximum, necnon de Cardinalibus Prudentia , 
Iustitia, Fortitudine ac Temperantia earumque adnexis, in gradu heroico, 
in casu et ad effectum de quo agitur. 

Praeclaras inter Virgines, quae optimam partem elegerunt, nobis 
occurrit Venerabilis Dei Famula Florida Cevoli, Pisis nobili genere orta 
‘mm Idus Novembres anno rep. sal. mpcLxxxv. Parentibus usa est dili- 
gentibus et imprimis pietate in Deum praestantibus. Horum artibus 
erudita, divina favente gratia, Christi tyruncula, utpote non amplius 
quinque annos nata, virginitatem suam Deo devovit: quod votum ita 

servavit, ut septimum et decimum annum agens, obiectas difficultates 
virili animo eluctata, ad sanctimoniales Capuccinas Tifernatenses advo- 
laverit. Ibi in Sororum numerum rite adscita, vili tunica eaque obso- 
leta, cellula et arcto cibo contenta, membra sua assiduis ciliciis in ser- 
vitutem redegit, in corpore vivens sine corpore. Itaque Sorores omnes 
incitabat studio suo: quo factum est ut illae non semel Venerabilem 
Dei Ancillam, vel renuentem, per suffragia praesidem destinaverint. 

Atque haec omnia capitulatim dicta sint. Attamen non est prae- 
tereundum factum Sanctae Veronicae de Iulianis. Nam quum haec tyro- 
num magistrae munere fungeretur in Monasterio Tifernatensi, aegre 
puellam Cevoli inter Sorores exceperat Florida vero sic sancta consue- 
tudine sua eam sibi devinxit, ut tantae Magistrae nulla Soror in poste- 
rum fuerit carior. 

Tali modo, cum novem et septuaginta complesset annos, nacta est 
morbum, quo diu graviterque vexata, Christi crucifixi patientiam et 
obedientiam referens, placidissime quievit in Domino pridie Idus lunias 
anno MDCCLXVII. 

Sanctitatis eius opinio cum fama prodigiorum adeo in dies percre- 
buit, ut absolutis in Sacrorum Rituum Congregatione omnibus quae ad 
normam Apostolicarum Constitutionum sunt praemittenda, tandem de 
virtutibus Venerabilis Servae Dei ter fuerit instituta quaestio. Primo 
nimirum in Aedibus Rmi Cardinalis Vincentii Vannutelli, Episcopi Prae- 
nestini et Causae Relatoris, pridie Kal. Augustas anno mcmv1; tum ad Vati- 
canum m1 Kalendas Apriles mMcmix; denique in generalibus Comitiis 
coram SSmo Domino Nostro Pio Papa X habitis 1x Kalendas Decem- 
bres eiusdem anni. In quibus a Rmo Cardinali Relatore, proposito dubio: 
An constet de Virtutibus Theologalibus Fide, Spe et Charitate in Deum 
ac Proximum, item de Cardinalibus Prudentia, Iustitia, Temperantia ac 
Fortitudine iisque adnexis Ven. Servae Dei Floridae Cevoli in gradu 
heroico, in casu et ad effectum de quo agitur, singuli qui convenerant 
Rmi Cardinales et Patres Consultores sententiam dixerunt. SSrhus vero 
Dominus Noster in aliud tempus, divini luminis copiam impetraturus, 
sententiam suam ferre distulit. 

Hodierna vero die, oblato sacrosancto Missae Sacrificio, in hance 
Vaticanae Aedis aulam accivit Rmos Cardinales Sebastianum Martinelli, 
Sacrorum Rituum Congregationi Praefectum, et Vincentium Vannutelli, 
Causae Relatorem, una cum R. P. Alexandro Verde Sanctae Fidei Pro- 
motore, meque infrascripto Secretario, iisque adstantibus solemniter 
edixit: Constare de Virtutibus Theologalibus Fide, Spe et Charitate in 
Deum ac Proximum ; item de Cardinalibus Prudentia, Iustitia, Tempe- 

rantia et Fortitudine iisque adnexis Ven. Servae Dei Floridae Cevoli in 
gradu heroico, in casu et ad effectum de quo ugitur. 
Hoc autem Decretum promulgari et in acta Sacrorum Rituum Con- 
gregationis referri mandavit x1 Kalendas Iulias anno mcmx. 
Fr. S. Carp. Martine.ui, S. C. Praefectus. 


L. 
+ Petrus La Fontaine, Episc. Charystien., Secretarius. 


SACRA ROMANA ROTA 


ROMANA. 
PRIVILEGII FORI. 


Pio PP. X feliciter regnante, Pontificatus Dominationis suae anno 
septimo, die 15 Martii 1910, RR. PP. DD. Gustavus Persiani, Ponens, Gu- 
lielmus Sebastianelli, Seraphinus Many, Auditores de Turno, in causa 
- Romana - Privilegii Fori - instante in gradu appellationis Revmo Dino 
Iulio Baglioni repraesentato per procuratorem Angelum D’Alessandri, 
advocatum, adversus Dnum Antonium Boni, repraesentatum per procu- 
ratorem Vincentium Sacconi, advocatum, sequentem tulerunt sententiam. 


Revmus Diius Valerianus Sebastiani, Antistes urbanus, ultimo suo, 
quo decessit, elogio universalem haeredem instituit Rhum Diium Iulium 
Baglioni, Canonicum et parochum S. Mariae in Cosmedin. 

Antonius Boni, quo cum in humanis ageret Antistes Sebastiani 
in suis expediendis negociis usus est consiliario atque ministro, non 
exiguae summae pecuniariae creditorem erga haereditatem se dixit, sui- 
que crediti solutionem ab haerede Baglioni postulavit; sed exitu non 
felici. 

Ideo, privatis hac super re tractatibus inutiliter cessis, Antonius 
Boni, iudiciali actione sibi consulendum esse putavit; et hunc ad effe- 
ctum Revihum Diium Baglioni, utpote clericum, coram Tribunali Vica- 
riatus Urbis convenit. 

Verum conventus Baglioni in iudicii limine exceptionem proposuit 
declinatoriam fori privilegiati, quo coram laico iudice ex utraque parte 
liberius prosequeretur iudicium. 

Quamvis sententia diei 15 Maii superioris anni hac super re lata 
exceptionem admiserit, contra quam appellatio ad H.S. O. ab Antonio 
Boni fuit interposita, tamen partes contendentes, appellationis definitione 

non expectata, omnibus eiusdem effectibus de communi consensu, scri- 
ptura privata mediante die 18 Iulii 1909 exarata, formaliter renuncia- 
runt, ea lege ut, rebus in pristinum restitutis, coram eodem Iudice pri- 
mae instantiae iterum institueretur iudicium. 

Et revera iudicium fuit iterum institutum; sed Rev. Baglioni exce- 
ptionem declinatoriam fori ecclesiastici iterum proposuit, quam ludex 
primae instantiae, re melius perpensa, penitus reiecit per sententiam diei 
3 Decembris 1909. 

Ab hac sententia Revmus Diius Iulius Baglioni per actum diei 
13 eiusdem mensis et anni ad H. S. O. appellavit, et causa definienda 
hodie proponitur sub dubiis de consensu partium concordatis: 

1.° An, etiam attentis hodiernis cireumstantiis, sit locus appel- 
lationi ? 

Quatenus affirmative. 

2.° An exceptio declinatoria fori ecclesiastici sustineatur in casu ? 


Factum quod attinet. — Cum actor forum rei sequi teneatur, cum- 
que in casu reus privilegiatum habeat forum, Antonius Boni ecclesia- 
sticae legi obsecutus Revihum Diium Iulium Baglioni convenit coram 
Tribunali Vicariatus Urbis. Quo in facto Domini Auditores nedum obse- 
quium actoris erga Ecclesiae leges probarunt, sed etiam illius propositum 
agnoverunt standi iudicio in casu ferendo ab ecclesiastico Iudice, quem 
secus non adiisset. 

E contra Rev. Diitus Julius Baglioni aequius retinuit iudicium 
coram laico Iudice directe instituere, ratus se, relate ad actorem, coram 
ludice ecclesiastico in inferiori conditione versari, cum ipse, utpote Cle- 
ricus et ecclesiastico Superiori subiectus, semper cogi possit ad senten- 
tiam sibi contrariam exequendam, et actor, positis societatis civilis 
actualibus conditionibus, sententiam sibi noxiam valeat non curare: 
immo ei libera sit facultas coram laico Iudice novum instituendi iudi- 
cium, si quae ab ecclesiastico feretur, sententia ei non arriserit. 

Ideo, quam coram ludice primae instantiae proposuerat, exceptionem 
fori declinatoriam, coram H. S. O. renovavit. Apud illum enim dixit: 
« Con tutta sommessione domando al medesimo Ecctho Tribunale che 
« io possa rinunciare al privilegio del foro, e questo allo scopo che il 
« suddetto signor Boni, libero da qualunque censura ecclesiastica, possa 
« liberamente adire il Tribunale civile laicale, e quivi sperimentare la 
« sua azione verso di me..... »;in hac autem iudicii sede iterum ait: « Il 
« rappresentante del Sig. Can. don Giulio Baglioni convenuto nella pre- 
« sente causa ..... ritorna sulla domanda del Baglioni ed insiste perché 

« cotesto Eccmho Tribunale respinga |’ azione intentata dal Boni, e gli 
« conceda nel caso le opportune facolta per potere adire liberamente, tuta 
« conscientia, il foro laico ». Hanc petitionem etiam legitimam dixit: 
« perché, date le condizioni in cui versa attualmente la Chiesa in Italia, 
«e in quasi tutte le nazioni, @ reso impossibile ad essa I’ esercizio della 
« sua competenza e della giurisdizione propria, ed il privilegio del foro 
« si risolve invece in pregiudizio degli stessi privilegiati ». 


Ius quod attinet. — Verum difficultatem, quae ex disparitate con- 
ditionis actorem inter et conventum, opponitur Domini Auditores nulli- 
mode attendendam esse censuerunt. Etenim aliud est ludicis officio fungi, 
aliud legislatoris. Si quae enim adsunt incommoda ex applicatione legum 
derivantia, legislatoris est ea perpendere atque bono societatis accom- 
modare cum leges constituit: sed Iudici onus incumbit ius constitutum 
recipiendi illudque quaestionibus sibi propositis applicandi. Etiam in 
societate civili plura desiderantur, quibus leges non satis consuluerunt: 
hoc tamen non obstante, leges a Iudicibus recipiuntur et applicantur 
quales a legislatoribus prodierunt. Quidquid igitur sit de praefata con- 
ditionis disparitate obiecta, quae legis potius respicit rationabilitatem 
excedentem Ecclesiasticorum Tribunalium competentiam, quaestio H.S. 0. 
proposita ad tramites iuris, quo societas ecclesiastica utitur, est expen- 
denda atque definienda. 

Iamvero foro privilegiato gaudent Clerici, qui conveniri non debent 
nisi apud Ecclesiasticum Iudicem omnibus in causis, tam spiritualibus, 
quam temporalibus, sive civilibus sive criminalibus. Id constat ex plu- 
ribus testibus Iuris Canonici, quos confirmavit Concilium Tridentinum 
(sess. XXV, c. 20, de Reform.), in quo Patres hortantur Christianos Prin- 
cipes ut Apostolicas Sanctiones, in favorem personarum ecclesiasticarum 
editas, tamquam Dei praecepta venerarentur. 

Hoc privilegium Clericis verius competit iure humano consentaneo 
iuri Divino (Schmalzgrueber, lib. III, tit. 2, de For. compet. n. 98); eorum 
enim immunitas a foro saeculari immediate quidem iure humano posi- 
tivo est constituta; sed in iure divino fundamentum habet et intentionem: 
quod ita consentaneum est ordini clericorum ex divina ordinatione statu 
laicali excellentiori, ut ille deordinaretur et quasi e suo gradu deiice- 
retur, si laici Iudices de eodem iudicare valerent. Clerici enimvero veluti 
res spirituales in iure considerantur ex quo corpus et animam deputa- 
verunt et dederunt se in servitium et sortem Christi (c. cui portio 2, 
qu. 2), et incongruum est ut Clerici, personae sacrae, qui iuri divino 
praeesse debent laicis, subdantur eisdem: et hac ratione exempti dicuntur 

a iurisdictione Imperatoris, et sic cuiuscumque Iudicis saecularis, ut notat 
Innocentius in c. 2, de maior. et obed. et in c. Significantibus de Off. deleg. 
(Fagnan., lib. IT, de For. Compet., c. Nullus, num. 3). Quare Concilium 
Tridentinum declaravit (I. c.) Ecclesiae et Ecclesiasticorum immunitatem 
Dei ordinatione et canonicis sanctionibus constitutam esse. 

Ex quo sequitur, privilegiatum forum Clericorum nulla saecularium 
Principum lege posse aboleri, utpote quae lata in bonum civilis con- 
sortii quavis caret efficacia quoad ecclesiasticam societatem et ad huius 
leges se non extendit, nec se extendere potest; neque contrariam con- 
suetudinem posse introduci, ea enim reprobanda esset, veluti corruptela 
iuris, utpote adversa Ecclesiasticae libertati: immo neque Romanum 
Pontificem, amplissima qua pollet potestate, hoc privilegium posse auferre 
quoad omnes Clericos omnesque eorum causas, cum Ipse a Christo Do- 
mino eam potestatem acceperit in aedificationem et non in destructionem. 

Potest nihilominus Pontifex vel illud cohibere, vel etiam auferre ob 
locorum et temporum rationes, cum in sua determinatione ab ipso pen- 
deat, et iis attentis, quod expediat iure decernit: et hoc revera factum 
videmus a Bonifacio VIII, a Concilio Tridentino et etiam per leges a Sancta 
Sede cum nonnullis regnis, sub hisce temporibus, hac super re. concor- 
datas. Sed tunc videtur Papa non abolere hoc privilegium, at ex pleni- 
tudine potestatis causas civiles et criminales Clericorum delegare ludici 
laico, ut docet Glossa, in can. 1, Bene, dist. 96. 

Porro cum actor forum rei sequi teneatur, consequitur, quemlibet 
actorem debere convenire Clericum apud Iudicem ecclesiasticum, a quo 
omnes civiles et criminales causae Clericorum agitari debent et definiri. 

Et hoc servandum est non solum omnibus in locis, in quibus pote- 
stas civilis omnia iura et privilegia agnoscit, eorumque liberum relinquit 
exercitium, sed etiam in illis, in quibus, consumata omni ex parte inobe- 
dientia et rebellione, forum ecclesiasticum de medio sustulit. Ecclesia 
enim, quae laicae potestati subit violentiam, cui non potest resistere, iura 
sua non abdicat, neque abdicare valet quin seipsam necet; quae pro- 
inde hac super re sarta tectaque esse voluit. Huius rei luculentissima 
adsunt documenta Pii IX fel. rec. auctoritate tirmata, ut Allocutio In 
Consistoriali diei 1 Novembris 1850, qua lex diei 9 Aprilis 1850 circa 
suppressionem fori ecclesiastici a Subalpino Gubernio promulgata a Pon- 
tifice proscripta fuit; Allocutio Acerbissimum diei 27 Septembris 1852 
qua legibus Gubernii Reipublicae Neogranatensis eadem super re latis, 
idem Pontifex fortiter restitit; Allocutio Numquam fore diei 15 Decem- 
bris 1856, qua contra Gubernium Reipublicae Mexicanae sacra Ecclesiae 
iura vindicavit. Mutatis autem in Italia civilis consortii conditionibus, 

S. Universalis Inquisitio Decreto diei 23 Ianuarii 1886 statuit, ut si cui 
non detur iura sua prosequi contra clericos nisi apud laicos iudices, ei 
facta sit potestas laicum tribunal adeundi, ea tamen lege ut actor tenea- 
tur a proprio ipsorum Ordinario veniam peétere, qua Clericos in forma 
convenire possit: qua non obtenta, in potestate sit Ordinariorum in eum, 
praesertim si Clericus fuerit, animadvertere poenis et censuris ferendae 
sententiae, ut in violatorem privilegiati fori. Hoc non intelligitur nisi 
praesupposita existentia huius fori; secus enim non conciperetur dispen- 
satio a lege, quae non existeret, nec punitio ob violatam legem, quae 
cessasset. 

Illis, igitur in locis in quibus fori privilegium per Summos Ponti- 
fices non fuit derogatum, actor cui alia non suppetit via iura sua pro- 
sequendi nisi apud laicos iudices, Clericum potest coram Tribunali laico 
convenire; sed ad hoc tenetur prius veniam ab Ordinario obtinere. Si 
vero satis sibi consultum existimet per sententiam ab ecclesiastico 
ludice ferendam, Clericus non potest ecclesiasticum forum declinare. 

Neque privilegio fori potest sive explicite sive implicite Clericus 
renunciare. (lib. IT, tit. 2, de For. compet., c. 12). Quamvis enim hoc privi- 
legium personale dici possit cum personas afficiat, tamen cum non sit 
datum singulis Clericis intuitu personae, sed intuitu Ordinis Clericalis, 
induit naturam privilegii iuris publici, cui nemo privatus renunciare quo- 
modocumque potest, quin iniuriam inferat Ordini Clericali universo. Quare 
non obstat regula - quisque potest iuri suo renunciare - haec enim fallit 
cum verificatur praeiudicium tertii: quod praeiudicium, in hypothesi, 
esset dedecus Ordinis Clericalis. Ideo actio ab Antonio Boni coram Tri- 
bunali Vicariatus Urbis adversus Rev. Dium lulium Baglioni rite fuit 
instituta ad iuris tramitem, quam conventus ope exceptionis declina- 
toriae fori irrito prorsus conatu impugnavit: consequenterque sententia 
appellata, lata a Tribunali Vicariatus Urbis die 3 Decembris 1909, exce- 
ptionem illam iure meritoque reiecit. 

Iamvero quamvis generatim loquendo appellari possit a quacumque 
sententia, quia appellatio est species defensionis nemini tam facile negan- 
dae, tamen aliquando prohibetur a iure, iis praesertim in casibus, in 
quibus appellationis remedium, non ad iniquitatis defensionem, sed ad 
innocentiae et iustitiae praesidium institutum, cederet in iustitiae et 
innocentiae detrimentum (cc. 5, 13, 14, 61, de Appell.). 

In genere non admittitur appellatio quae aperte videatur frivola et 
frustratoria (c. 53, de Appell.; Schmalzgr., h. c. 29); talis est appellatio 
a sententia lata in causis notoriis, sive notorietate facti cum allata in 
iudicium nulla possunt tergiversatione celari, sive notorietate iuris cum 

causa fuit decisa secundum claros textus iuris; hoc enim in casu appel- 
latio, potius quam sententiam latam a iudice, impetit legem, et resol- 
vitur in iustitiae detrimentum, utpote quae frivola et frustratoria est 
(cc. 26, 29, de Appell. Clem., 3, h. 1). 

Quapropter in appellatione a R. D. Baglioni coram H. S. QO. inter- 
posita adversus sententiam Tribunalis Vicariatus Dominis Auditoribus 
visum est, appellantem a nota temeritatis non posse excusari. 

Quibus omnibus attentis et sedulo perpensis, Nos infrascripti Au- 
ditores de turno, invocato Christi nomine, pro tribunali sedentes et 
solum Deum prae oculis habentes, decernimus, declaramus et senten- 
tiamus, appellationem interpositam a R. D. Julio Baglioni in casu utpote 
iuris fulcimento destitutam, immo ab ipso iure improbatam, esse reiicien- 
dam sicut de facto reiicimus; seu ad dubia proposita, mutato tamen 
eorumdem ordine ut quod primo sub numero est positum sub secundo 
positum retineatur, et viceversa, respondemus: ad 1." Negative: ad 
2..™ Provisum in 1.9 statuentes et mandantes ut iudiciales expensae 
utriusque gradus a Rev. D. Iulio Baglioni solvantur, reservata Nobis 
vel cui de iure earumdem expensarum taxatione. 

Ita pronunciamus, statuentes ut illi ad quos spectat, exsecutioni 
mandent hance nostram sententiam definitivam, et adversus reluctan- 
tes procedant ad normam sacrorum canonum, et praesertim cap. 3. 
Sess. XX V de Reform. Conc. Trid., iis adhibitis exsecutivis et coercitivis 
mediis, quae magis efficacia et opportuna pro rerum adiunctis exsti- 
tura sint. 

Romae, in sede Tribunalis S. R. Rota, die 15 Martii 1910. 


Gustavus Persiani, Ponens. 
Gulielmus Sebastianelli. 
Seraphinus Many. 


Sac. Tancredes Tani, Notarius. 

DIARIUM ROMANAE CURIAE 


S. CONGREGAZIONE DEI RITI 


Il giorno 21 del corrente mese di Giugno, nel Palazzo Apostolico Vati- 
cano, si é tenuta la Congregazione Ordinaria dei Sacri Riti, per discutere 
le seguenti materie: 

I. Introduzione della Causa di Beatificazione e Canonizzazione del Servo 
di Dio Vito Michele Di Netta, Sacerdote professo della Congregazione del San- 
tissimo Redentore. 

II. Riassunzione della Causa per la Canonizzazione della Beata Madda_ 
lena Sofia Barat, Vergine, Fondatrice delle Suore del S. Cuore di Gest. 

Ill. Approvazione dell’elezione della Beata Vergine di Valleverde a Pa- 
trona della Citta e Diocesi di Bovino. 

IV. Approvazione dell’elezione della Beata Vergine del Buon Consiglio a 
Patrona della Citta e Diocesi di Sandurst in Australia. 

V. Revisione degli scritti dei Servi di Dio Giovanni Maria Du Lau, Ar- 
civescovo di Arles, Pietro Ludovico de la Rochefoucault, Vescovo di Sain- 
tes, Francesco Giuseppe de la Rochefoucault, Vescovo di Beauvais, e Com- 
pagni Martiri. 


CONGREGAZIONE ANTIPREPARATORIA 


Il giorno 28 del corrente mese di Giugno, presso |’ Emo e Rho Cardi- 
nale Domenico Ferrata, Ponente della Causa, ha avuto luogo la Congregazione 
Antipreparatoria dei Sacri Riti sopra le virti in grado eroico della Ven. Ludo- 
vica de Marillac, Vedova Le Gras, Confondatrice delle Figlie della Carita. 


SEGRETERIA DI STATO 


NOMINE 


Sua Santita, con biglietto della Segreteria di Stato e con Breve, si é 
degnata concedere : 
L’uso del Pallio: 
12 Maggio 1910. — A Mons. Antonio Stillmans, Vescovo di Gand. 


E di nominare: 
Vescovi Assistenti al Soglio: 


12 Maggio 1910. — Mons. Alfredo Williez, Vescovo di Arras. 
23 Maggio. — Mons. Giovanni O’ Connor, Vescovo di Newark (St. Un.). 
4 Giugno 1910. —- Mons. Tommaso Lodovico Heylen, Vescovo di Namur. 

Chierico della R. Camera Apostolica: 
9 Giugno 1910. — Mons. Felice Sarra, di Roma. 


Protonotarii Apostolici ad instar participantium : 

14 Maggio 1910. — Il Rev. D. Alessio Brosse, Vicario Generale di Lione. 

19 Maggio. — Il Rev. D. Aristide Jourdan, Vicario Generale della dio- 
cesi de la Rochelle. 

27 Maggio. — Il Rev. D. Guido Bittner, Canonico Decano della Cattedrale 
di Gurk. 

Prelati domestici di S. S.: 

14 Maggio 1910. — Il Rev. D. Floriano Lavallée, Rettore dell’Universita 
Cattolica di Lione. 

18 Maggio. — Mons. Rocco M. Pellegrini, Cameriere d’ onore di S. S. in 
Loreto. 

21 Maggio. — Il Rev. D. Giacomo Sinnot, Parroco di S. Carlo in Fila- 
delfia ; 

— Il Rev. D. Beniamino Favrin, Canonico Penitenziere della Cattedrale 
di Treviso. 

25 Maggio. — Il Rev. D. Francesco Malusa, Parroco di S. M. del Rosario 
in Venezia. 

27 Maggio. — Il Rev. Can. D. Giacomo Viladrich y Gaspar, Vicario Ge- 
nerale della diocesi di Urgell; 

— Il Rev. Can. D. Ferdinando Wappis, Canonico scolastico della catte- 
drale di Gurk e Preposto infulato di Strasburgo. 

— Il Rev. Can. D. Giovanni Schmidt, Preposto del Capitolo Cattedrale 
di Vacia. 

28 Maggio. — Il Rev. Dr. Teodoro Klopsch, Professore di Storia Eccle- 
siastica e Diritto Canonico nella diocesi di Posen. 

9 Giugno 1910. — Il Rev. Can. D. Primo Valdarchi, Vicario Generale della 
diocesi di Urbino. 

ONORIFICENZE 

Sua Santita, con biglietto della Segreteria di Stato e con Breve, si é 

degnata conferire le seguenti onorificenze: 


La gran Croce dell’Ordine di S. Gregorio Magno, classe militare : 


28 Maggio 1910. — Al Sig. Conte Bernardo Blumenstihl, rappresentante 
del disciolto esercito pontificio in Roma. 


La Commenda dello stesso Ordine, classe militare : 
13 Magggio 1910. — Al Sig. Federico Pfyffer, Capitano nel disciolto eser- 
cito pontificio. 


La Commenda del medesimo Ordine, classe civile: 

12 Maggio 1910. — Al Sig. Giulio Moulinasse, della diocesi di Malines. 

18 Maggio. — Al Sig. Barone Giuseppe Oudet, della diocesi de la Rochelle. 

27 Maggio. — Al Sig. Conte Leopoldo Zieten, della diocesi di Posen. 

9 Giugno 1910. — Al Sig. Giovanni Enrico Komp, di Neudek, archidio- 
cesi di Praga. 

— Al Sig. Ottone Hier] Deronco, pittore. 

11 Giugno. — Al Sig. Arturo Krupp, dell’archidiocesi di Vienna. 

Il Cavalierato dell’Ordine di S. Gregorio Magno, classe civile: 


19 Maggio 1910. — Al Sig. Renato de Grien, della diocesi de la Rochelle: 

— Al Sig. Pietro Bouyé, della diocesi de la Rochelle. 

1 Giugno 1910. — Al Guglielmo Kemmer, di Cameron (Africa Occidentale). 

9 Giugno. — Al Sig. Italo-Pio de Praetis, dell’archidiocesi di Urbino. 

10 Giugno. — Al Sig. Pietro Gatti, Cassiere della 5. Congregazione di 
Propaganda Fide; 

— Al Sig. Leonardo van der Steen, Segretario dei Congressi Cattolici 
nella diocesi di Bois-le-Duc. 


Il Cavalierato dell’ Ordine di S. Silvestro Papa: 


14 Maggio 1910. — Al Sig. Lodovico Lacuria, Segretario dell’ Universita 
Cattolica di Lione. 


MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo. si é degnata di nominare : 


Camerieri segreti soprannumerari : 


13 Giugno 1910. — Mons. Ladislao Szanto, della diocesi di Veszprimia : 
— Mons. Giuseppe Lukesics, della medesima diocesi; 

— Mons. Belisario Philipps, dell’archidiocesi di Lima ; 

— Mons. Bernardo Schmitz, della diocesi di Osnabriick ; 

— Mons. Valentino Pukowsky, della diocesi di Nitria (Ungheria) ; 

— Mons. Ladislao Hozakowski, della diocesi di Posen ; 

17 Giugno. — Mons. Luigi Maglione, Minutante della Segreteria di Stato; 
20 Giugno. — Mons. Benedetto Neri, della diocesi di Montepulciano ; 
— Mons. Giovanni Nepomuceno Werner, dell’archidioecsi di Monaco. 


Camerieri d'onore in abito paonazzo: 


13 Giugno 1910. — Mons. Andrea Haidukiewicz, della diocesi di Pre- 
mislia : 

— Mons. Federico Tobler, dell’archidiocesi di Vienna: 

— Mons. Fedele Periccioli, dell’archidiocesi di Siena. 

20 Giugno. —- Mons. Norberto Backers, della diocesi di Bois-le-duc. 


NECROLOGIO 


21 Giugno 1910. — Mons. Giuseppe Corréa Cardoso Monteiro, Vescovo 
di Angra ([sola Terceira nelle Azorre). 

24 Giugno. — R. P. Michele da Carbonara, dei Minori Cappuccini, Pre- 
tetto Apostolico dell’ Eritrea. 

S. CONGREGATIO RITUUM 


Ord. Fratrum Minorum. - De vetito usu coronidum, sive ex ligno 
sive ex metallo, in altaribus. - 13 mati 1910 . ar 
Urbis et Orbis. - Super missa seu collecta in anniversario electionis 
seu translationis Episcopi, iuxta Caeremoniale Episcoporum - 
8 iunti 1910 ‘ 
Parisien. - Beatificationis et canonizationis vm Servi Dei Poaniea 
Mariae Pauli Libermann, Institutoris Congregationis Sacri Cor- 
dis Mariae. - 18 iwnii 1910 . . . . 


Marianopolitana. - Beatificationis et Ven. Dei 
Margaritae Bourgeois, Fundatricis Congregationis a Nostra Do- 


mina. - 18 iunii 1910 
Tifernaten. - Beatificationis et ae Dei 
ris Floridae Cevoli, monialis professsae in monasterio Capucci- 
narum Tiferni. - 18 iunii 1910 


SACRA ROMANA ROTA. 


Romana. - Privilegii fori. - 15 martii 1910. 


DIARIUM ROMANAE CURIAE 


S. Congregazione dei Riti. Congregazione ordinaria et antiprepara- 
toria . 
Il. Segreteria di Stato. 
Ill. Maggiordomato di Sua Santita. Nomine 
IV. Necrologio 

